31999R2197
L 268/3
JURNALUL OFÍCIAL AL UNIUNII EUROPENE
REGULAMENTUL (CE) NR. 2197/1999 AL COMISIEI
din 15 octombrie 1999
de modificare a Regulamentelor (CEE) nr. 548/89 și (CEE) nr. 812/89 privind clasificarea anumitor mărfuri în Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 1835/1999 al Comisiei (2), în special articolul 9,
(1)
întrucât Regulamentul (CEE) nr. 548/89 al Comisiei (3) și Regulamentul (CEE) nr. 812/89 (4) stabilesc măsuri privind clasificarea în Nomenclatura Combinată, între altele, a articolelor de îmbrăcăminte din tricot;
(2)
întrucât hotărârea Curții C-338/95 din 20 noiembrie 1997 (5) a avut ca obiect clasificarea rochiilor și a cămășilor de noapte;
(3)
întrucât este necesar, prin urmare, să se aducă unele precizări cu privire la explicația referitoare la produsele menționate la punctele 1, 2 și 3 din anexa la Regulamentul (CEE) nr. 548/89, precum și la produsele menționate la punctele 1, 2 și 3 din anexa la Regulamentul (CEE) nr. 812/89;
(4)
întrucât măsurile prevăzute de prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
În coloana 3 (explicație), al doilea alineat de la punctele 1, 2 și 3 din anexa la Regulamentul (CEE) nr. 548/89 și al doilea alineat de la punctele 1, 2 și 3 din anexa la Regulamentul (CEE) nr. 812/89 se înlocuiesc cu următorul alineat:
„Clasificarea drept cămașă de noapte este exclusă, întrucât, din cauza caracteristicilor sale obiective, acest articol de îmbrăcăminte poate fi purtat atât în pat, cât și în altă parte și, prin urmare, nu este destinat a fi purtat exclusiv sau în principal ca îmbrăcăminte de noapte.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 octombrie 1999.